**Sean Avery** (s. 10. huhtikuuta 1980 North York, Ontario) on kanadalainen entinen ammattilaisjääkiekkoilija. Sean Averyn ärsyttävä pelityyli, törkeät kommentit ja käyttäytyminen muita pelaajia kohtaan tekivät hänestä yhden NHL:n vihatuimmista jääkiekkoilijoista. Avery ilmoitti maaliskuussa 2012 lopettavansa uransa, eikä ole sen jälkeen palannut kaukaloon.

Ura
---

### Ensimmäiset ammattilaisvuodet

Toronton lähistöllä North Yorkissa syntynyttä, mutta saman provinssin Pickeringissä kasvanutta Averyä ei varattu koskaan NHL:ään. Detroit Red Wings palkkasi hänet vuonna OHL-kauden 1999–2000 jälkeen. Ensimmäisen ammattilaiskautensa Avery pelasi AHL:n Cincinnati Mighty Ducksissa. NHL-debyyttinsä hän teki Detroitissa kaudella 2001-02, mutta vielä seuraavalla kaudellakin hän pelasi puolet kaudesta farmisarjassa. Avery kaupattiin Los Angeles Kingsiin kaudella 2002-03 Maksim Kuznetsovin ja kahden varausoikeuden kanssa vaihdossa Mathieu Schneideriin.

### Los Angelesin kaudet

Los Angelesissa Avery vakiinnutti paikkansa NHL:ssä. Kaudella 2003–2004 Avery oli NHL:n jäähytilaston ensimmäinen 251 minuutilla. NHL:n työsulun aikana Avery teki sopimuksen Pelicansin kanssa SM-liigassa, mutta pelasi vain kaksi peliä ja lähti yhtäkkiä ilmoittamatta mitään takaisin Pohjois-Amerikkaan. Sittemmin Avery kirjoitti NHL:n pelaajayhdistyksen suljetulle keskustelupalstalle vuodatuksen Suomen huonoista oloista ja surkeasta jääkiekosta, ja kehotti kaikkia NHL-pelaajia välttämään Suomea ja SM-liigaa. Loppukauden Avery edusti UHL:n Motor City Mechanicsia. Työsulun loputtua hän palasi Los Angelesiin ja voitti jälleen kaudella 2005-2006 NHL:n jäähytilaston. Avery teki kauden aikana myös 15 maalia

Kaudella 2005–2006 Avery nousi otsikoihin puheidensa takia. Ennen kauden alkua hän kommentoi Denis Gauthierin harjoituspelissä tekemää taklausta, jonka tuloksena Jeremy Roenick sai aivotärähdyksen; Averyn mukaan Gauthier oli "tyypillinen visiiriä pitävä ranskalainen tässä liigassa, joka juoksentelee ympäriinsä ja esittää kovaa jätkää". Kanadanranskalaiset eivät arvostaneet Averyn kommenttia. Avery pääsi runkosarjan aikana otsikoihin, sillä Edmonton Oilersin musta pelaaja Georges Laraqueta väitti Averyn haukkuneen häntä apinaksi. Väitettä ei kuitenkaan pystytty todistamaan eikä Averyä rangaistu asiasta mitenkään. Vähän myöhemmin hän sai liigalta tuhannen dollarin sakot sukeltamisesta, ja toisen samanlaisen summan haukuttuaan NHL:n jääkiekkotoiminnan johtajaa julkisesti. Kauden loppupuolella Los Angeles hyllytti Averyn loppukaudeksi.

### New York Rangers ja "Avery-sääntö"

Avery Rangersin paidassa
Los Angeles teki hänen kanssaan kuitenkin jatkosopimuksen kaudesta 2006–2007. Hänet kaupattiin helmikuussa 2007 NY Rangersiin yhdessä John Seymourin kanssa, vaihdossa Los Angeles sai Jason Wardin, nuoren Marc-Andre Clichen sekä oikeudet Venäjällä pelaavaan Jan Marekiin.  Rangersissa Avery pelasi tutulla pelityylillään, mutta pystyi myös kehittymään pisteiden tekijänä. Loppukaudesta 2006–2007 hän teki Rangersissa 20 pistettä 29 ottelussa. Kaudella 2007–2008 Avery sivusi maaliennätystään, ja teki 15 osumaa, vaikka oli loukkaantumisen takia sivussa 25 ottelusta. 

Sean Avery tekemässä maskia Martin Brodeurin vartioiman maalin edustalla. Averyn toiminta tilanteessa johti uuteen sääntötulkintaan, jonka mukaan vastaavasta maalivahdin häirinnästä annetaan jatkossa kahden minuutin rangaistus epäurheilijamaisesta käytöksestä. Pudotuspelien ensimmäisellä kierroksella ottelussa New Jersey Devilsiä vastaan Sean Avery ei ylivoimatilanteessa seurannut lainkaan muuta peliä, vaan keskittyi häiritsemään Devilsien maalivahti Martin Brodeuria seisten häntä kasvokkain maalivahdinalueen reunalla ja heiluttaen jatkuvasti käsiään sekä mailaansa aivan Brodeurin kasvojen edessä. Häirintä oli senlaatuista, että seuraavana päivänä liigan kurinpitoryhmä päätti soveltaa vastaavanlaiseen häirintään sääntöpykälää epäurheilijamaisesta käytöksestä.

### Kohu Averyn kommenteista ex-tyttöystävistään

Kesällä 2008 Avery teki Dallas Starsin kanssa neljän vuoden sopimuksen. Joulukuussa 2008 ennen Starsin peliä Calgary Flamesia vastaan Avery kutsui median koolle, ja sanoi odottavansa illan ottelua, mutta ihmettelevänsä muiden NHL-pelaajien hinkua päästä hänen "jälkiliukkailleen". Tällä Avery solvasi Calgaryn tähtipakki Dion Phaneufia, joka seurustelee Averyn entisen tyttöystävän näyttelijä Elisha Cuthbertin kanssa. Los Angeles Kingsissä pelaava Jarret Stoll seurustelee myös Averyn entisen tyttöystävän, näyttelijä Rachel Hunterin kanssa, joten herja oli luultavasti tarkoitettu myös hänelle.

NHL asetti Averyn muutaman tunnin sisällä kommenttistaan pelikieltoon, joka määriteltiin muutaman päivän päästä kuuden pelin mittaiseksi. Pelikiellon päättymisen jälkeen Dallas Stars ilmoitti, että Sean Avery ei palaa joukkueeseen. Avery ilmoitti tämän jälkeen ilmoittautuvansa vapaaehtoisesti NHL:n järjestämälle vihanhallintakurssille.

### Paluu Rangersiin

Dallas lähetti Averyn helmikuussa 2009 New York Rangersin farmijoukkue Hartford Wolf Packin riveihin siirtolistan kautta. Dallas asetti Averyn uudelleen siirtolistalle maaliskuun alussa hieman ennen NHL:n siirtoajan umpeutumista. New York Rangers otti Averyn listalta joukkueeseensa. Maaliskuussa 2012 Avery ilmoitti lopettavansa uransa.

Yliarvostetuin ja vihatuin pelaaja
----------------------------------

Keväällä 2007 The Hockey News teki 250 NHL-pelaajalle kyselyn, jossa heiltä kysyttiin mielipiteitä erilaisista peliin liittyvistä asioista. Kysyttäessä liigan yliarvostetuinta pelaajaa, he valitsivat keskuudestaan ykköseksi Sean Averyn, niukasti ennen Bryan McCabea ja Brad Richardsia.

Liigan vihatuimmaksi pelaajaksi nousi myös Sean Avery, joka oli omassa kastissaan äänestystuloksissa. Avery keräsi pelaajilta ääniä yli 20-kertaisesti enemmän kuin esimerkiksi Jarkko Ruutu. 

Kuka on NHL:n vihatuin pelaaja:

1. Sean Avery (168) 66.4%
2. Jordin Tootoo (14) 5.5%
3. Darcy Tucker (9) 3.5%
4. Jarkko Ruutu (8) 3.1%
5. ...

Avery ei ole vastustajien suosiossa, mutta on ansainnut harvinaisia meriittejä kaukalon ulkopuolella. People-lehti on muun muassa valinnut hänet maailman seksikkäimpien elossa olevien miesten listalle. Avery on myös puolustanut seksuaalivähemmistöihin kuuluvien oikeuksia ja luvannut tukea kaapista ulostulevia kiekkoilevia nuoria.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1996–97 | Owen Sound Platers | OHL | 58 | 10 | 21 | 31 | 86 | 4 | 1 | 0 | 1 | 4 |
| 1997–98 | Owen Sound Platers | OHL | 47 | 13 | 41 | 54 | 105 | 11 | 1 | 11 | 12 | 23 |
| 1998–99 | Owen Sound Platers | OHL | 28 | 22 | 23 | 45 | 70 | – | – | – | – | – |
| 1998–99 | Kingston Frontenacs | OHL | 33 | 14 | 25 | 39 | 88 | 5 | 1 | 3 | 4 | 13 |
| 1999–00 | Kingston Frontenacs | OHL | 55 | 28 | 56 | 84 | 215 | 5 | 2 | 2 | 4 | 26 |
| 2000–01 | Cincinnati Mighty Ducks | AHL | 58 | 8 | 15 | 23 | 304 | 4 | 1 | 0 | 1 | 19 |
| 2001–02 | Cincinnati Mighty Ducks | AHL | 36 | 14 | 7 | 21 | 106 | – | – | – | – | – |
| 2001–02 | Detroit Red Wings | NHL | 36 | 2 | 2 | 4 | 68 | – | – | – | – | – |
| 2002–03 | Detroit Red Wings | NHL | 39 | 5 | 6 | 11 | 120 | – | – | – | – | – |
| 2002–03 | Manchester Monarchs | AHL | – | – | – | – | – | 3 |  2 | 1 |  3 | 8 |
| 2002–03 | Grand Rapids Griffins | AHL | 15 | 6 | 6 | 12 | 82 | – | – | – | – | – |
| 2002–03 | Los Angeles Kings | NHL | 12 | 1 | 3 | 4 | 33 | – | – | – | – | – |
| 2003–04 | Los Angeles Kings | NHL | 76 | 9 | 19 | 28 | 261 | – | – | – | – | – |
| 2004–05 | Pelicans | SM-liiga | 2 | 3 | 0 | 3 | 26 | – | – | – | – | – |
| 2004–05 | Motor City Mechanics | UHL | 16 | 15 | 11 | 26 | 149 | – | – | – | – | – |
| 2005–06 | Los Angeles Kings | NHL | 75 | 15 | 24 | 39 | 257 | – | – | – | – | – |
| 2006–07 | Los Angeles Kings | NHL | 55 | 10 | 18 | 28 | 116 | – | – | – | – | – |
| 2006–07 | New York Rangers | NHL | 29 | 8 | 12 | 20 | 58 | 10 | 1 | 4 | 5 | 27 |
| 2007–08 | New York Rangers | NHL | 57 | 15 | 18 | 33 | 154 | 8 | 4 | 3 | 7 | 6 |
| 2008–09 | Dallas Stars | NHL | 23 | 3 | 7 | 10 | 77 | – | – | – | – | – |
| 2008–09 | Hartford Wolf Pack | AHL | 8 | 2 | 1 | 3 | 8 | – | – | – | – | – |
| 2008–09 | New York Rangers | NHL | 18 | 5 | 7 | 12 | 34 | 6 | 0 | 2 | 2 | 24 |
| 2009–10 | New York Rangers | NHL | 69 | 11 | 20 | 31 | 160 | – | – | – | – | – |
| 2010–11 | New York Rangers | NHL | 76 | 3 | 21 | 24 | 174 | 4 | 0 | 1 | 1 | 12 |
| 2011–12 | New York Rangers | NHL | 15 | 3 | 0 | 3 | 21 | – | – | – | – | – |
| 2011–12 | Connecticut Whale | AHL | 7 | 2 | 1 | 3 | 39 | – | – | – | – | – |
|  NHL yhteensä | 580 | 90 | 157 | 247 | 1533 | 28 | 5 | 10 | 15 | 69 |

Lähteet
-------

1. ↑  Tässä ovat NHL:n vihatuimmat - Jarkko Ruutu korkealla listalla! *www.iltasanomat.fi*.  19.10.2010. Viitattu 18.2.2011. [vanhentunut linkki]
2. ↑
3. ↑  Sean Avery, happy in his second career, rooting for Henrik Lundqvist, NY Rangers and even John Tortorella *nydailynews.com*.  16.5.2013. NYDailyNews.com. Viitattu 16.1.2014. (englanniksi)
4. ↑  [www.nhl.com/ice/player.htm?id=8468224 Sean Avery] NHL.com. Viitattu 16.1.2014. (englanniksi)
5. ↑  Avery disillusioned with Toronto hockey talk *faceoff.com*.  6.12.2007. Faceoff.com. Viitattu 16.1.2014. (englanniksi)
6. 1 2 3 4  Sean Avery *Legends of Hockey*. Hockey Hall of Fame and Museum. Viitattu 3. maaliskuuta 2009. (englanniksi)
7. ↑  Veirto, Kalle: Sean Avery mollii Pelicansia *Etelä-Suomen Sanomat*.  3. helmikuuta 2005. Viitattu 3. maaliskuuta 2009.
8. ↑  Avery: Hit typical of most French guys in league *ESPN*.  28. syyskuuta 2005. ESPN Internet Ventures. Viitattu 3. maaliskuuta 2009. (englanniksi)
9. ↑  Avery says Laraque made up racial slur *CBC Sports*.  14. lokakuuta 2005. CBC. Viitattu 3. maaliskuuta 2009. (englanniksi)
10. ↑  Foster, Chris: League Fines Avery for His Comments After First Fine *Los Angeles Times*.  16. marraskuuta 2005. Los Angeles:  Los Angeles Times. Viitattu 3. maaliskuuta 2009. (englanniksi)
11. ↑  Matsuda, Gann: Kings Sign Avery To One-Year Contract *kingshockey.com*.  23. heinäkuuta 2006.  Arkistoitu 5.2.2008. Viitattu 3. maaliskuuta 2009. (englanniksi)
12. ↑  Associated Press: Rangers get Avery in five player deal  5. helmikuuta 2007. thehockeynews.com. Viitattu 6. helmikuuta 2006. (englanniksi)
13. 1 2  NHL amends unsportsmanlike conduct rule in response to Avery's antics *ESPN.com*.  14.4.2008. Viitattu 15.4.2008. (englanniksi)
14. 1 2  Sean Avery huitoi NHL-säännöt uusiksi *MTV3.fi*.  15.4.2008. MTV3. Viitattu 19.1.2010.
15. ↑  Stars Sign Sean Avery  2. heinäkuuta 2008. Dallas Stars.  Arkistoitu 7.1.2009. Viitattu 3. maaliskuuta 2009. (englanniksi)
16. ↑  Avery suspended indefinitely for comments related to ex-girlfriends *ESPN.com*.  3. joulukuuta 2008. ESPN. Viitattu 3. maaliskuuta 2009. (englanniksi)
17. ↑  Avery to sit 6 games for controversial remark *CBC Sports*.  3. joulukuuta 2008. CBC. Viitattu 5. maaliskuuta 2009. (englanniksi)
18. ↑  Avery to continue counseling; won't rejoin Stars *TSN*.  14. joulukuuta 2008. Viitattu 5. maaliskuuta 2009. (englanniksi)
19. ↑  Stars send Avery to Hartford of AHL *ESPN.com*.  10. helmikuuta 2009. ESPN. Viitattu 5. maaliskuuta 2009. (englanniksi)
20. ↑  Dan Rosen: Rangers claim Avery from Stars *nhl.com*.  3. maaliskuuta 2009. New York Rangers. Viitattu 19.1.2010. (englanniksi)
21. ↑  Avery lopettaa (Arkistoitu – Internet Archive)
22. ↑  ranneliike.net: Kiekkokaukalon kauhu vähemmistöjen puolella  27. syyskuuta 2011. ranneliike.net. Viitattu 28. syyskuuta 2011. (suomeksi)
23. ↑  Sean Avery *HockeyDB.com*. Viitattu 16.1.2014. (englanniksi)}

Aiheesta muualla
----------------

* Sean Avery *Elite Prospects*. Everysport Media Group AB.  (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Sean Avery**.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |